b'\n_START_ARTICLE_\nLazerinis guls\xc4\x8diukas\n_START_PARAGRAPH_\nLazerinis guls\xc4\x8diukas \xe2\x80\x93 prietaisas, guls\xc4\x8diai ar sta\xc4\x8diai pad\xc4\x97\xc4\x8diai nustatyti. Prie\xc5\xa1 ar aplink prietais\xc4\x85 yra atvaizduojama vertikali ir/arba horizontali linij\xc4\x85(-os). \xc5\xa0is \xc4\xafrankis yra itin pla\xc4\x8diai taikomas atliekant vidaus darbus, apdailoje.\n_START_SECTION_\nVeikimas\n_START_PARAGRAPH_\nTa\xc5\xa1kinio lazerio spindulys yra paver\xc4\x8diamas ilga ir plona linija, kuri naudojama suprojektuoti tiksli\xc4\x85 horizontali\xc4\x85 ar vertikali\xc4\x85 a\xc5\xa1is. Egzistuoja modeliai, turintys lazerio moduliacijos funkcij\xc4\x85, kuri leid\xc5\xbeia dirbti su lazeriniais imtuvais skirtais rotaciniams nivelyrams. Prietaisuose da\xc5\xbenai naudojamas 635 nm bangos ilgio (raudonas) lazerinis diodas linij\xc5\xb3 atvaizdavimui. Yra lazerini\xc5\xb3 guls\xc4\x8diuk\xc5\xb3 ir su 532 nm (\xc5\xbealiu) bangos ilgio lazeriu, kurie yra geriau matomi \xc5\xbemogaus akims.\n_START_SECTION_\nTikslumas\n_START_PARAGRAPH_\nPrietaisas atvaizduoja tiksli\xc4\x85 horizontali\xc4\x85 ir/arba vertikali\xc4\x85 a\xc5\xa1\xc4\xaf, kurios tikslumas gali b\xc5\xabti matuojamas milimetrais metrui arba colio dalimis tam tikram atstumui p\xc4\x97domis. \xc5\xa0iuo metu auk\xc5\xa1\xc4\x8diausios klas\xc4\x97s prietaisai gali siekti tikslum\xc4\x85 apytiksliai lyg\xc5\xb3 0,3 mm/m, o vidutin\xc4\x97s klas\xc4\x97s \xe2\x80\x93 apie 1,5 mm/m.'